

Ára: 190 Ft

IV. évf. 13. szám **Virágvasárnap** 2023. április 2.

**Mária nap (2.)**

**Nyolcadik állomás ének**

Az út mentén könnyvirágok nyílnak,

Jeruzsálem leányai sírnak.

Ó, nem elég itt a sírás-rívás,

Megtört szívet keres a Messiás.

Előimádkozó: **VIII. állomás: Jézus vigasztalja Jeruzsálem leányait**

Térdet hajtunk; Előimádkozó állva mondja: Imádunk Téged Krisztus és áldunk Téged.

Hívek: Mert szent kereszted által megváltottad a világot (Felállunk)

Előimádkozó: Pár lépésre voltam Jézustól, amikor megállt az asszonyok előtt, akik sajnálták és siratták. Mondta nekik, hogy ne ejtsenek érte könnyeket. Amikor lett volna alkalmuk Messiásként elfogadni Őt, mint sokan mások, elvetették Őt. Azt mondta, hogy inkább magukért sírjanak, azok a könnyek majd meghozzák megtérésüket. Az asszonyok nem látták az összefüggést Jézus halála és beszéde között. Én igen, és ahogy ment tovább, csendben követtem Őt.

\*

Megváltóm, hányszor tettem már én is ugyanazt, amit ezek az asszonyok: észrevettem mások hibáit és sajnálkoztam rajtuk, a magaméit pedig milyen kevésszer vettem észre és kértem értük a bocsánatodat. Uram, Te ezeknek az asszonyoknak a példáján keresztül tanítottál engem. Bocsáss meg nekem vakságomért!

Előimádkozó: Könyörülj rajtunk Urunk!

Hívek: Könyörülj rajtunk!

**Kilencedik állomás ének**

Ó, ég Ura, újra harmadszorra

Erőtlenül leroskad a porba.

Hóhéraid könyörtelen vernek

Vonszold tovább iszonyatos terhed.

Előimádkozó: **IX. állomás: Jézus harmadszor roskad össze a kereszt alatt**

Térdet hajtunk; Előimádkozó állva mondja: Imádunk Téged Krisztus és áldunk Téged.

Hívek: Mert szent kereszted által megváltottad a világot (Felállunk)

Előimádkozó: Jézus harmadik eleste még nagyobb gyötrelem volt számomra. Nemcsak mert sziklás földre esett, hanem mert már majdnem elérte a dombtetőt, ahol keresztre feszítés várta. A katonák kiabáltak, durván bántak Vele, az utolsó métereken szinte vonszolták már. Szívem elszorult, amikor elképzeltem, hogy mi fog ezután történni Jézussal. De tudtam, hogy ennek így kell lennie és kapaszkodtam felfelé a dombon, csöndben követve Őt.

**\***

Szerető Jézusom, tudom hányszor próbáltam segíteni másokon és hányszor visszakoztam, amikor kényelmetlenné vagy fáradságossá vált a segítés. Ürügyeket találtam ki a magam mentségére. Add Uram, hogy édesanyádhoz, Máriához váljak hasonlóvá, és sose húzzam vissza segítő kezemet, amikor másoknak szüksége van rám.

Előimádkozó: Könyörülj rajtunk Urunk!

Hívek: Könyörülj rajtunk!

**Tizedik állomás ének**

Leszaggatják testedről a köntöst,

Minden sebből új vérpatak öntöz.

Láztól égő sebeid szent vére

Legyen gyarló lelkünk üdvössége.

Előimádkozó:

**X. állomás: Jézust megfosztják ruháitól**

Térdet hajtunk; Előimádkozó állva mondja: Imádunk Téged Krisztus és áldunk Téged.

Hívek: Mert szent kereszted által megváltottad a világot (Felállunk)

Előimádkozó: Mikor fiam végre megszabadult a kereszt súlyától, azt gondoltam, hogy egy kicsit megpihenhet. De az őrök tépni kezdték ruháját vérfedte testéről. Fiamat ilyen fájdalomban látni elviselhetetlen volt. Mégis, – mivel tudtam, hogy ennek így kellett történnie, – csak álltam ott és csöndben sírtam.

**\***

Uram, én is téptem le ruhádat, az én saját módszeremmel. Felelőtlen beszédemmel mások nevét beszennyeztem és előítéletemmel megfosztottam másokat emberi méltóságuktól. Jézusom, oly sok módon bántottalak Téged másoknak okozott fájdalmakkal. Segíts meg, hogy embertársaimban Téged láthassalak.

Előimádkozó: Könyörülj rajtunk Urunk!

Hívek: Könyörülj rajtunk!

**Tizenegyedik állomás ének**

A keresztre szegezik szent Tested,

Fájdalmadon szívünk borzad, reszket.

Roskadj össze kereszt kemény fája,

Ne légy Jézus kínhalálos ágya!

Előimádkozó:

**XI. állomás: Jézust keresztre feszítik**

Térdet hajtunk; Előimádkozó állva mondja: Imádunk Téged Krisztus és áldunk Téged.

Hívek: Mert szent kereszted által megváltottad a világot (Felállunk)

Előimádkozó: Jézust a keresztre vetették és Ő szinte önkéntesen odanyújtotta magát, hogy odaszegezzék.

Éreztem szívemben a fájdalmat, amikor kezét és lábát átszaggatta a szög. Aztán felállították a keresztet. Íme, ott volt az én szeretett fiam megvetve, földi életet utolsó, kínszenvedéses pillanataiban. De tudtam, hogy ennek be kell következnie, és csak álltam ott és magamban imádkoztam.

**\***

Uram, mily fájdalmat viseltél el értem. És mily szenvedésen ment édesanyád keresztül, mikor egyetlen fia végtelen szeretetéből érettünk meghalt. Mégis mindketten azonnal megbocsátanak, ahogy megbánjuk bűneinket. Segíts Uram, hogy elforduljak bűneimtől.

Előimádkozó: Könyörülj rajtunk Urunk!

Hívek: Könyörülj rajtunk!

**Tizenkettedik állomás ének**

Ó, keserves, rettenetes óra,

Tikkadt ajkad nyílik végső szóra.

Visszaadva Atyádnak szent lelked,

Vérző fejed halálba csüggeszted.

Előimádkozó: **XII. állomás: Jézus meghal a keresztfán**

Térdet hajtunk; Előimádkozó állva mondja: Imádunk Téged Krisztus és áldunk Téged.

Hívek: Mert szent kereszted által megváltottad a világot (Felállunk)

Előimádkozó: Van-e nagyobb fájdalom egy anya számára, mint saját fia halálát látnia?! Én, aki világra hoztam és felneveltem a világ Megváltóját, tehetetlenül álltam keresztje tövében, mikor feje lehanyatlott és meghalt! Fiam földi kínja bevégeztetett, de enyém most érte el tetőfokát. Igen, ennek így kellett történnie és én ezt elfogadtam – álltam ott és hangtalan gyászoltam Őt.

**\***

Jézusom, kegyelmezz nekem azokért a rosszakért, amelyeket bűneim okoztak Neked és embertársaimnak. Köszönöm szereteted e nagy tettét. Azt mondtad, hogy az igazi szeretet életünk feláldozása barátainkért. Add, hogy mindig a barátod lehessek. Taníts meg hogy másokért éljek és Téged el ne hagyjalak.

Előimádkozó: Könyörülj rajtunk Urunk!

Hívek: Könyörülj rajtunk!

**Tizenharmadik állomás ének**

A keresztről Jézus drága testét

Édesanyja karjaiba tették.

Nincs a földön annyi tenger bánat,

Mint amennyi szent szívében támadt.

Előimádkozó: **XIII. állomás: Jézust leveszik a keresztről**

Térdet hajtunk; Előimádkozó állva mondja: Imádunk Téged Krisztus és áldunk Téged.

Hívek: Mert szent kereszted által megváltottad a világot (Felállunk)

Előimádkozó: A tömeg már elvonult és a lárma elült. Jézus egy barátjával álltam ott mozdulatlan és néztem fel Megváltónk, fiam holttestére. Aztán két ember levette testét a keresztről és a karjaimba helyezték. Leírhatatlan fájdalom járta át lelkemet. Ugyanakkor örömet is éreztem. Fiam élete kegyetlen véget ért, de ez nekünk, embereknek életet hozott. Tudtam, hogy ennek így kellett történnie és magamban imádkoztam.

**\***

Uram, kínszenvedésed véget ért. Mégis én meghosszabbítom, amikor Veled szemben a bűnt választom. Én is részese vagyok keresztre feszítésednek, ezért teljes szívemből esdeklek bocsánatodért. Segíts, hogy életem méltó legyen Hozzád és Édesanyádhoz.

Előimádkozó: Könyörülj rajtunk Urunk!

Hívek: Könyörülj rajtunk!

**Tizennegyedik állomás ének**

Szent asszonyok tanítványok sírva

Jézus testét leteszik a sírba,

Mint a kenet édes illatárja,

Úgy kísérje szívünk hő imája.

Előimádkozó: **XIV. állomás: Jézust sírba teszik**

Térdet hajtunk; Előimádkozó állva mondja: Imádunk Téged Krisztus és áldunk Téged.

Hívek: Mert szent kereszted által megváltottad a világot (Felállunk)

Előimádkozó: Jézus testét a sírhelyhez vittük és ott magam helyeztem el. Közben magamban sirattam Őt és örvendeztem Érte. Még egyszer ránéztem szeretett fiamra, aztán mentem… A sírt bezárták és mielőtt végleg eljöttem, arra gondoltam, hogy ennek be kellett teljesülnie számodra… Csöndben, hittel fogok várni.

**\***

Igen Uram, ennek így kellett történnie és egyedül azért, mert *Te* szeretsz engem. Tőlem csak annyit kérsz, hogy igazi keresztény életet éljek. Sose mondtad, hogy az könnyű lesz. De erős leszek, hogy bűneimet leküzdjem és csak egyedül Neked éljek felebarátaimon keresztül.

Előimádkozó: Könyörülj rajtunk Urunk!

Hívek: Könyörülj rajtunk!

**Befejező ének**

Jézus Krisztus, mindenség Királya

Üdvünk lett már szent Kereszted fája,

Add, hogy mindig csak nyomodban járjunk,

S egykor mennyben mindörökké áldjunk.

**Örvendetes rózsafűzér**

**előtt(292)**

1.Máriát dicsérni,

Hívek jöjjetek,

Mert ő fogja kérni

Fiát értetek.

Üdvözlégy, Mária!

Mondja minden hív,

Áldott légy, Mária!

Mondja nyelv és szív.

2.Ha értünk Mária

Fiát kérleli,

Kérését szent Fia

Meg nem vetheti.

Üdvözlégy, Mária!

Mondja minden hív,

Áldott légy, Mária!

Mondja nyelv és szív.

3.Istentől csodával

Néki adatott,

Hogy anyaságával

Szűz maradhatott.

Üdvözlégy, Mária!

Mondja minden hív,

Áldott légy, Mária!

Mondja nyelv és szív.

4.Teljes áldásokkal,

Mint világgal tűz,

És szent malasztokkal

E dicsőült Szűz.

Üdvözlégy, Mária!

Mondja minden hív,

Áldott légy, Mária!

Mondja nyelv és szív.

Első tized után:

5.Fogantatásában

Ô vétkes nem volt,

Sem élte folytában,

Sem, midőn megholt.

Üdvözlégy, Mária!

Mondja minden hív,

Áldott légy, Mária!

Mondja nyelv és szív.

Második tized után:

6.Ó Szűz, életfája

A jámboroknak,

És fő patrónája

Hív magyaroknak.

Üdvözlégy, Mária!

Mondja minden hív,

Áldott légy, Mária!

Mondja nyelv és szív.

Harmadik tized után:

7.Te vagy segítsége

Minden híveknek,

És nagy reménysége

A bűnösöknek.

Üdvözlégy, Mária!

Mondja minden hív,

Áldott légy, Mária!

Mondja nyelv és szív.

Negyedik tized után:

8.Azért is szívemben

Mostan vigadok,

És igaz lelkemből

Híved maradok.

Üdvözlégy, Mária!

Mondja minden hív,

Áldott légy, Mária!

Mondja nyelv és szív.

Ötödik tized után:

9.Utolsó órámban

Segélj engemet,

Az örök hazába

Segítsd lelkemet.

Üdvözlégy, Mária!

Mondja minden hív,

Áldott légy, Mária!

Mondja nyelv és szív.

Új stóladíjtáblázat

|  |  |  |  |  |  |  |
| --- | --- | --- | --- | --- | --- | --- |
| Stóla díjak 2023. április 1-től | Teljes összeg | Plébános | Fungens | Kántor | Sekrestyés, Harangozó | Egyházközség |
| Csendes mise | **2 000 Ft** |  | 2 000 Ft |  |  |  |
| Énekes mise | **4 000 Ft** |  | 2 000 Ft | 1 300 Ft | 700 Ft |  |
| Esküvő csendes | **20 000 Ft** |  | 10 000 Ft |  | 5 000 Ft | 5 000 Ft |
| Esküvő orgonás | **40 000 Ft** | 4 000 Ft | 15 000 Ft | 8 000 Ft | 6 000 Ft | 7 000 Ft |
| Temetés ének nélkül | **18 000 Ft** |  | 12 000 Ft |  | 3 000 Ft | 3 000 Ft |
| Temetés énekes | **35 000 Ft** | 4 000 Ft | 14 000 Ft | 9 000 Ft |  | 5 000 Ft |
| Sírkő megáldás | **5 000 Ft** |  | 3 000 Ft | \*2000 Ft |  | \*2 000 Ft |
| Egyszeri harangozás | **2 000 Ft** |  |  |  | 1 000 Ft | 1 000 Ft |

A stóladíj nem „vételár”, hanem meghagyással kísért adomány.

Egyházközségeink jövője

Előreláthatóan a Szécsényi esperesi kerületben 2030-ra 3 plébános lesz, míg 2040-re csupán 2 plébános marad. Imádkozzunk tehát papi és szerzetesi hivatásokért. A paphiány miatt hosszú távon biztosnak látszik, hogy azok az egyházközségek maradnak fenn, amelyek élő közösségekkel együtt élik meg az evangélium hirdetését, ami nem csupán a papok feladata.

Ezért a templomainkban a misék számának csökkenésére lehet számítani, ha a hívek száma is csökken. Ez a folyamat a hívek aktív közreműködésével fordítható csak meg, amihez az élő Isten-kapcsolat vagyis személyes imaélet is szükséges. Ehhez fontosabbnak látszik a pap vagy diakónus lelkivezetőként való segítsége, ami sajátosan lelkipásztori feladat, és a kevésbé lelkipásztori feladatoktól a klerikusok tehermentesítése. Buzdítjuk tehát a kedves testvéreket, hogy személyes élő Isten-kapcsolatot próbáljanak kialakítani életükben, és válasszanak kísérőnek maguk mellé lelki vezetőt is, aki segítheti a lelki formálódást. A lelki vezetés nem gyóntatás, hanem 30-45 perces személyes beszélgetés, amihez időpontot lehet kérni a lelkivezetőtől.

Az egyház utóbbi évtizedekben megmutatkozó tapasztalata azt mutatja, hogy a katolikus tanításhoz szigorúbban és hitelesen kötődő plébániák és egyházmegyék életképesebbek. Ennek megfelelően számos szigorítás kerül bevezetésre, melyek a rendszeres hitéletre és lelkiéletre való ösztönző célzattal születtek.

HIRDETÉSEK

Felnőtt asszisztenciára felnőtt férfiakat, valamint ministránsnak gyerekek és fiatalok jelentkezését is várjuk.

2023.04.03. H 17:00 Szentmise a Galgagutai Templomban

2023.04.04. K 08:30 Szentmise a Szécsénkei Templomban

Nagykedd 10:00 Vojnich Ágnes köztemetése

2023.04.05. Sz 08:30 Szentmise a Nógrádkövesdi Templomban

Nagyszerda 10:00 Mária napi megbeszélés az EWTN Berceli központjában

16:30 Szentmise a Vanyarci Boldog Ceferino Köz. Házban

2023.04.06. Cs 10:00 Krizmaszentelési Szentmise a Váci Piarista Templomban

Nagycsütörtök 16:30 Szentmise a Galgagutai Templomban

18:00 Utolsó vacsora miséje a Berceli Templomban

**Szigorú böjt: Tilos a hús fogyasztása 14 éves kor fölött**

**a nap folyamán egyszer szabad jóllakni, de megengedett, 2 másik, csökkentett mértékű étkezés 18-60. életév között kötelező!**

**2023.04.07. P 10:30 Jeremiás siralmai a Szécsénkei Templomban**

**Nagypéntek 15:00 Kereszúti ájtatosság a Becskei Templomban**

**15:00 Nagypénteki liturgia a Berceli Templomban**

**17:00 Szertartás a Galgagutai Templomban**

2023.04.08.Sz 10:30 Jeremiás siralmai a Nógrádkövesdi Templomban

Nagyszombat 17:00 Szertartás a Galgagutai Templomban

20:00 Húsvét vigíliája a berceli Templomban

**2023.04.09. V 08:30 Szentmise a Berceli Templomban**

**Húsvét- 10:30 Igeliturgia a Becskei Templomban**

**vasárnap 10:30 Szentmise a Galgagutai Templomban**

**12:00 Szentmise a Nógrádkövesdi Templomban**

**12:00 Igeliturgia a Szécsénkei Templomban**

2023.04.15. Sz Családos nap a Szent Miklós Közösségi Házban: 15:00 Gyülekező alatta énekek Szent Miklós Közösségi Házban; 15:15 Közös élő Irgalmasság rózsafüzér a Szent Miklós Közösségi Házban; 15:30 Kézműves foglalkozás a gyerekeknek; 15:30 Katekézis a szülőknek és a bérmálkozóknak; 16:30 Indulás a templomba; 16:45 Énekpróba a Berceli Szent Péter és Pál Templomban, ministránsok beöltözése

17:00 Családos mise a Berceli Szent Péter és Pál Templomban

**2023.04.16. V 10:30 Búcsúi Szentmise a Galgagutai Templomban**

2023.04.10. H 08:30 Szentmise a Berceli Templomban locsolkodással

Húsvéthétfő 10:30 Szentmise a Becskei Templomban locsolkodással

10:30 Igeliturgia a Galgagutai Templomban

2023.05.06.Sz EWTN Mária nap a békéért a Berceli Templomban

17:00 Szentmise a Berceli Templomban EWTN közvetítéssel

Főcelebráns: Kemenes Gábor atya Körmenet a Berceli hordozható Mária kegyképpel,

utána Szentségimádás és szentségi áldás

Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005